Kongepokalvinnere i styrkeløft

Kongepokalvinnere i styrkeløft mottar Hans Majestet Kongens Pokal, som blir delt ut av Norges Styrkeløftforbund hvert år i forbindelse med norgesmesterskapet i styrkeløft.

Styrkeløft er en idrett der det konkurreres i tre øvelser, knebøy, benkpress og markløft. 
I hver øvelse har man tre løft på valgfrie vekter. Det tyngste løftet blir tellende. Øvelsesresultatene summeres og gir den endelige resultatlisten.

Hvert særforbund i Norges idrettsforbund får normalt tildelt to kongepokaler hvert år, som settes opp til hhv. beste mann og beste kvinne i norgesmesterskapet.
Styrkeløft administreres i Norge av Norges Styrkeløftforbund, som ble stiftet i 1974.
Norgesmesterskapet i styrkeløft ble arrangert for første gang i 1965, mens den første kongepokalen ble utdelt i 1984.

Det konkurreres i ulike vektklasser. Det er utarbeidet omregningstabeller for at de ulike vektklassene kan sammenlignes.
Kongepokalen blir delt ut til utøveren med best resultat omregnet i poeng. 
Vedkommende regnes da som mesterskapets beste utøver uavhengig av vektklasse.

I vanlig styrkeløft brukes det utstyr som belte, støttedrakt og knebind, som gjør at man kan løfte tyngre vekter. Fra og med 2016 er det et eget NM i utstyrsfritt, der man ikke kan bruke noe av dette utstyret.

Den første kongepokalen for menn ble delt ut i 1984. Den første kongepokalen for kvinner ble delt ut i 1988. Kongepokalen for kvinner blir bare delt ut når det er nok deltagere i NM – det må være minst 15 deltagere som kjemper om kongepokalen for at den kan deles ut.

Kongepokalvinnere for menn

Kongepokalvinnere for kvinner

Referanser

Kilder 
 
 

 
Styrkeløft